2.  ลักษณะกาารประกอบธุรกิจ

2.1 ความเป็นมา

ในปี พ.ศ.2433 บริษัท ซิงเกอร์แห่งสหรัฐอเมริกา ได้แต่งตั้งบริษัท เคียมฮั่วเฮง จำกัด
เป็นผู้จัดจำหน่ายจักรเย็บผ้าซิงเกอร์ในประเทศไทย ต่อมาในปี พ.ศ 2448 บริษัท
ซิงเกอร์แห่งสหรัฐอเมริกา จึงได้ตั้งสาขาขึ้นในประเทศไทย ใช้ชื่อว่า บริษัท ซิงเกอร์ โซอิ้ง แมชีน
จำกัด วัตถุประสงค์เพื่อจำหน่ายจักรเย็บผ้า และผลิตภัณฑ์อื่นๆ
ที่เกี่ยวข้องกับจักรเย็บผ้าที่นำเข้ามาจากต่างประเทศ บริษัทได้ริเริ่มนำเอาบริการเช่าซื้อ
โดยผ่อนชำระเป็นงวดมาใช้ครั้งแรกในปี 2468 และบริการดังกล่าวนี้
ได้กลายเป็นลักษณะประจำของซิงเกอร์ทั้งในและต่างประเทศ นับแต่นั้นมาตลอดระยะเวลา 50
ปีเศษ บริษัทคงจำหน่ายเฉพาะจักรเย็บผ้า และผลิตภัณท์ที่เกี่ยวกับจักรเย็บผ้าเท่านั้น จนกระทั่งปี
2500 บริษัทจึงได้เริ่มจำหน่ายเครื่องใช้ไฟฟ้าในครัวเรือนโดยเริ่มจากตู้เย็นเป็นอันดับแรก
ต่อมาเมื่อวันที่ 24 พฤศจิกายน 2512 จึงได้มีการจดทะเบียนก่อตั้ง "บริษัท ซิงเกอร์ประเทศไทย
จำกัด" เป็นบริษัทจำกัดภายใต้กฎหมายไทย เพื่อเข้ารับช่วงธุรกิจของ "บริษัท ซิงเกอร์ โซอิ้ง
แมชีน จำกัด" ซึ่งหยุดดำเนินกิจการในระยะเวลาต่อมา โดยมีทุนจดทะเบียนแรกเริ่ม 60 ล้านบาท
ปัจจุบันบริษัทมีทุนจดทะเบียน 270 ล้านบาท เป็นทุนที่เรียกชำระเต็มมูลค่าหุ้นแล้ว
และบริษัทได้รับอนุญาตให้เข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2527
ในวันที่ 4 มกราคม 2537 บริษัทฯ ได้ทำการจดทะเบียนแปรสภาพเป็น "บริษัทมหาชนจำกัด"

2.  ลักษณะการประกอบธุรกิจของบริษัทและบริษัทย่อย

บริษัท ซิงเกอร์ประเทศไทย จำกัด (มหาชน) ประกอบธุรกิจเป็นบริษัทผู้ค้า (Trading Company)
โดยเป็นผู้จำหน่ายผลิตภัณฑ์ที่มีเครื่องหมายการค้า "ซิงเกอร์"
ซึ่งสามารถแบ่งแยกได้ตามกลุ่มผลิตภัณฑ์ดังนี้

1. ผลิตภัณฑ์จักรเย็บผ้า เช่น จักรเย็บผ้า เข็ม น้ำมันหล่อลื่นอเนกประสงค์ กรรไกร เป็นต้น

2. ผลิตภัณฑ์กลุ่มเครื่องใช้ไฟฟ้าในครัวเรือน เช่น ตู้เย็น เครื่องซักผ้า เตาแก๊ส เครื่องปรับอากาศ
เตาอบไมโครเวฟ เครื่องรีดผ้า หม้อหุงข้าว พัดลม เป็นต้น

3. ผลิตภัณฑ์กลุ่ม Audio / Video เช่น โทรทัศน์สี วีดีโอ เครื่องเสียง เป็นต้น

4. อื่นๆ เช่น เครื่องกรองน้ำ เครื่องมืออเนกประสงค์ เป็นต้น

ภายใต้เครื่องหมายการค้า "ซิงเกอร์" บริษัทจำหน่ายผลิตภัณฑ์ทั้งในระบบเงินสด
และระบบเงินผ่อนในรูปแบบการขายตรง ผ่านร้านค้าปลีกของบริษัท และผ่านผู้แทนจำหน่าย
ซึ่งกระจายอยู่ทั่วประเทศ สินค้าส่วนใหญ่ที่บริษัทซิงเกอร์จำหน่าย บริษัทมิได้ผลิตเอง
แต่จะเป็นการสั่งให้ผู้ผลิตภายในประเทศผลิตให้เป็นส่วนใหญ่ ภายใต้เครื่องหมายการค้า "ซิงเกอร์"
เพื่อสนับสนุนการดำเนินธุรกิจ บริษัท ซิงเกอร์ ได้จัดตั้งบริษัทขึ้น 4 บริษัท โดยบริษัท
ซิงเกอร์เข้าถือหุ้นกว่าร้อยละ 99 ได้แก่บริษัท อุตสาหกรรมซิงเกอร์ (ประเทศไทย) จำกัด, บริษัท
ซิงเกอร์ (โบรคเกอร์) จำกัด, บริษัท ซิงเกอร์ เทรดดิ้ง (ประเทศไทย) จำกัด, และบริษัท
เอส.ที.แอล. อิเลคโทรนิคส์ จำกัด สำหรับบริษัท ซันซุย (ประเทศไทย) จำกัด บริษัท
ซิงเกอร์เข้าถือหุ้นร้อยละ 50.86 (ปัจจุบันยังไม่ได้ดำเนินกิจการใดๆ )

• บริษัท อุตสาหกรรมซิงเกอร์ (ประเทศไทย) จำกัด

จัดตั้งขึ้นเพื่อเป็นโรงงานประกอบ จักรเย็บผ้า เตาแก๊ส ลำโพงสำหรับสเตอริโอ
มอเตอร์จักรอุตสาหกรรมเบา และน้ำมันจักร เพื่อให้บริษัทซิงเกอร์ นำไปจำหน่าย
สินค้าเกือบทั้งหมดที่บริษัทอุตสาหกรรมผลิตและซื้อจากผู้ผลิตรายอื่นจะจำหน่ายใหักับบริษัทซิงเกอร์
ทั้งนี้ ในการกำหนดราคาซื้อขายระหว่างกัน (Transferred Price)
จะกำหนดราคาในอัตราที่ทำให้บริษัท อุตสาหกรรม มีกำไรขั้นต้นประมาณร้อยละ 20
และไม่มีผลกระทบจากฤดูกาลในด้านการตลาด และการจัดจำหน่าย

• บริษัท ซิงเกอร์ (โบรคเกอร์) จำกัด

บริษัท ซิงเกอร์ (โบรคเกอร์) จำกัด ดำเนินธุรกิจเป็นนายหน้าค้ากรมธรรม์ประกันชีวิตให้กับบริษัท
เมืองไทยประกันชีวิต จำกัด โดยอาศัยพนักงานขายของบริษัท ซิงเกอร์
เป็นนายหน้าชักชวนให้ลูกค้าที่ซื้อสินค้าซิงเกอร์ทำประกันชีวิตด้วย รายได้หลักของบริษัท โบรคเกอร์
ได้แก่ ค่านายหน้าจากการขายกรมธรรม์ ประกันชีวิตที่ได้รับจากบริษัท เมืองไทยประกันชีวิต
จำกัดในอัตราร้อยละ 25 ของเบี้ยประกันรายได้รวมของ
บริษัทประกอบธุรกิจตัวแทนขายกรมธรรม์ประกันชีวิตให้แก่บริษัทประกันภัย ในปัจจุบัน ได้แก่ บริษัท
เมืองไทยประกันชีวิต จำกัด โดยให้พนักงานขายของบริษัทซิงเกอร์
เฉพาะที่มีใบอนุญาตตัวแทนประกันชีวิต เป็นผู้ขายกรมธรรม์ให้แก่ลูกค้า การดำเนินธุรกิจของบริษัท
มิได้มีนโยบายแข่งขันกับผู้อื่น
แต่เป็นการดำเนินธุรกิจเพื่อที่จะใช้ประโยชน์จากบุคลากรของบริษัทซิงเกอร์
โดยเฉพาะพนักงานขายอย่างเต็มประสิทธิภาพ เนื่องจากพนักงานขายของบริษัทซิงเกอร์
จะต้องพบปะลูกค้าเพื่อเสนอขายสินค้าให้บริการหลังการขาย
และเก็บค่าเช่าซื้ออย่างสม่ำเสมออยู่แล้ว ทำให้รู้จักลูกค้าเป็นอย่างดี
เมื่อเห็นว่าลูกค้ารายใดเหมาะสมก็จะขายกรมธรรม์ให้กรมธรรม์ประกันชีวิตที่ขายโดยพนักงานขายของบริษัท
ซิงเกอร์ จึงเป็นการขายให้แก่กลุ่มที่พิจารณาแล้วว่าเป็นลูกค้าที่ดี
โดยบริษัทจัดให้มีการอบรมพนักงานขาย ให้มีความรู้ความเข้าใจในธุรกิจประกันชีวิต
เพื่อสอบรับใบอนุญาตขายกรมธรรม์ประกันชีวิต

• บริษัท ซิงเกอร์เทรดดิ้ง (ประเทศไทย) จำกัด

ประกอบธุรกิจตัวแทนสั่งผลิตสินค้าจากผู้ผลิตในประเทศ ให้กับบริษัทในเครือของซิงเกอร์
ในต่างประเทศ

• บริษัท เอส.ที.แอล. อิเลคโทรนิคส์ จำกัด

  ประกอบธุรกิจขายส่งสินค้าประเภท เครื่องใช้ไฟฟ้า

3.  โครงสร้างรายได้

โครงสร้างรายได้ของบมจ. ซิงเกอร์ประเทศไทย ตามส่วนงานทางภูมิศาสตร์และสายผลิตภัณฑ์

แบ่งได้ดังต่อไปนี้ :-

+---------------------------+--------+---+--------+---+--------+---+
| มูลค่าการจำหน่ายในประเทศ     | 2541 / | % | 2542 / | % | 2543 / | % |
|                           | 1998   |   | 1999   |   | 2000   |   |
| แยกตามผลิตภัณฑ์              |        |   |        |   |        |   |
+---------------------------+--------+---+--------+---+--------+---+
| ตู้เย็น                      | 9      | 2 | 8      | 2 | 7      | 1 |
|                           | 79,524 | 5 | 23,329 | 1 | 24,860 | 9 |
+---------------------------+--------+---+--------+---+--------+---+
| โทรทัศน์สี                   | 9      | 2 | 1,2    | 3 | 1,1    | 3 |
|                           | 90,038 | 5 | 02,069 | 1 | 70,180 | 1 |
+---------------------------+--------+---+--------+---+--------+---+
| เครื่องซักผ้า                 | 8      | 2 | 8      | 2 | 9      | 2 |
|                           | 26,372 | 1 | 86,559 | 3 | 33,931 | 5 |
+---------------------------+--------+---+--------+---+--------+---+
| จักรเย็บผ้า                  | 2      | 6 | 3      | 8 | 2      | 8 |
|                           | 54,094 |   | 20,909 |   | 97,764 |   |
+---------------------------+--------+---+--------+---+--------+---+
| สเตอริโอ                   | 2      | 7 | 2      | 6 | 2      | 6 |
|                           | 82,603 |   | 30,749 |   | 36,065 |   |
+---------------------------+--------+---+--------+---+--------+---+
| เตาแก๊ส                    | 99,562 | 3 | 1      | 3 | 95,960 | 3 |
|                           |        |   | 01,137 |   |        |   |
+---------------------------+--------+---+--------+---+--------+---+
| วีดีโอ                      | 1      | 4 | 84,112 | 2 | 73,032 | 2 |
|                           | 39,309 |   |        |   |        |   |
+---------------------------+--------+---+--------+---+--------+---+
| เครื่องปรับอากาศ             | 1      | 4 | 63,915 | 2 | 47,422 | 1 |
|                           | 58,371 |   |        |   |        |   |
+---------------------------+--------+---+--------+---+--------+---+
| รวมมูลค่าการจำหน่ายในประเทศ  | 3,7    |   | 3,7    |   | 3,5    |   |
|                           | 29,873 |   | 12,779 |   | 79,214 |   |
+---------------------------+--------+---+--------+---+--------+---+
| ผลิตภัณฑ์อื่นในประเทศ          | 2      | 5 | 2      | 4 | 2      | 5 |
|                           | 52,549 |   | 04,317 |   | 20,634 |   |
+---------------------------+--------+---+--------+---+--------+---+
| มูลค่าการจำหน่ายต่างประเทศ    | -      |   | -      |   | -      | - |
+---------------------------+--------+---+--------+---+--------+---+
| รวมมูลค่าจำหน่าย             | 3,9    | 1 | 3,9    | 1 | 3,7    | 1 |
|                           | 82,422 | 0 | 17,096 | 0 | 99,848 | 0 |
|                           |        | 0 |        | 0 |        | 0 |
+---------------------------+--------+---+--------+---+--------+---+

  ------------------------------------ ----------- ----------- -----------
  อัตราการเพิ่ม (ลด) ของมูลค่าการจำหน่าย     2541 / 1998 2542 / 1999 2543 / 2000

                                       ( 52.3 %)   ( 1.6 %)    ( 3.0 %)
  ------------------------------------ ----------- ----------- -----------

หมายเหตุ บริษัทดำเนินธุรกิจขายสินค้าในส่วนงานทางธุรกิจเดียว
และดำเนินธุรกิจในส่วนงานทางภูมิศาสตร์เดียวคือในประเทศไทย
ดังนั้นจึงมิได้มีการเสนอข้อมูลทางการเงินจำแนกตามส่วนงาน